เรียนเขตจตุจักร 

เนื่องจากรถกระบะแคปคันดังกล่าวในภาพซึ่งเป็นของร้านเพิงร่มสีเขียวซึ่งอยู่ติดหลังร้านก๋วยเตี๋ยวป.ประทีป ที่มักชอบเทน้ำทำอาหารลงในท่อสาธารณะและทำอาหารเต็มพื้นที่จนไม่มีที่จอดรถ ทั้งๆที่สามารถทำอาหารเพื่อไปขายให้ถูกลักษณะในอาคารได้ 

คนในซอยที่ได้รับความเดือดร้อนจากพฤติกรรมมักง่าย เห็นแก่ตัว ขอร้องเรียนดังต่อไปนี้

1) มักจอดรถบนถนนสาธารณะในซอย จนเป็นที่จอดรถทุกคืนใกล้หน้าปากซอยลาดพร้าว 1 แยก 4 คนในซอยสัญจรกันลำบาก
2) เรื่องเทน้ำทำอาหารล้างภาชนะลงท่อสาธารณะ โดยไม่ถูกต้อง
3) มักวางของเพื่อประกอบการค้า ร่ม หรือภาชนะยื่นล้ำสาธารณะ
4) ทำกิจกรรมเต็มพื้นที่จนไม่มีที่จอดรถของตัวเองและมาเบียดเบียนพื้นที่ถนนสาธารณะในการจอดรถของตนเองซึ่งบริเวณดังกล่าวใกล้ทางเข้าออกซอยลาดพร้าว 1 แยก 4 และบริเวณแถวนั้นเป็นทางสามแพร่งทำให้ยากแก่การสัญจร ซึ่งตำรวจเอาอกเอาใจไม่เคยเอาผิดเลยจนทำให้เป็นกมลสันดานเบียดเบียนคนในซอยแบบนี้